  Туспуктэм: УдмФИЦ УрО РАН Наталия Сильвестрова Пичи Пурга ёросысь «Уромской» опытной станцие прицепен КамАЗ, кык трактор, каток, усы, асэрказ ужась кизён машина но комбайн вуизы. Выль техникаез Россиысь тодосъя академилэн Урал ёзэтысьтыз Эскеронъёсъя удмурт федерал центр Россиысь тодосъя но вылӥдышетонъя министерство юрттэм улсын басьтӥз. Со сярысь центрлэн пресс-службаез ивортӥз. Станцие гурт возёс техника кемалась ӧз басьяськы ни. Табере выль машинаосын бусы ужъёсты трослы ӟечгес быдэстозы, озьыен, «Уромскойлэн» возьматэмъёсты но эшшо но вылӥе ӝутскозы. « Гурт возёс удысэз азинтон ми понна одӥгез валтӥсь уж луэ. Россиысь тодосъя но вылӥдышетонъя министерство «Уроской» опытъёс ортчытъян станциез Россиысь тодосъя академилэн Урал ёзэтысьтыз Эскеронъёсъя удмурт федерал центрен герӟан сярысь пумъянкылызлы луыса ми одӥг огазеяськон улсын тодосчиосмылэсь тодон-валанъёсты но азинэз материалъёссэс гурт возёс вуз поттӥсьлэн уженыз огазеяны быгатӥськомы. Выль техника со ужез азинтоз шуыса оскисько » Михаил Альес, Россиысь тодосъя академилэн Урал ёзэтысьтыз Эскеронъёсъя удмурт федерал центрлэн кивалтӥсез Тодэ вайытом, Удмуртиын агропромышленность удысын вормонъёсъя, техникая но технологиосъя «AGRO.PRO-2023» улоскуспо адӟытон ортчоз. Ватсалом, Улосын 3-тӥ пӧсьтолэзьысен музъемын мускыт тырмымтэен нимысьтыз тупатэм югдур юнматӥзы. Вить сюрслэсь трос гектар киземъёс кӧс куазь йырин быризы. Тегъёс: гуртвозёс техника ПичиПурга Удмуртия  